અમદાવાદ: આગામી ગુજરાત વિધાનસભાની ચૂંટણી પહેલા અતિ મહત્વની ગણાતી ૧૦ હજાર ગ્રામ પંચાયતોની ચૂંટણી માટે આજે મતદાન યોજાયું છે. અમદાવાદ ‌જિલ્લા સહિત રાજ્યના તમામ મતદાન મતકો પર મતદારોએ મત આપવા ઉત્સાહ બતાવ્યો છે. દરેક બુથ પર સવારથી જ લાઇનો લાગી છે. પહેલીવાર સ્થાનિક સ્વરાજ્યની આ ચૂંટણીમાં નોટાનો ઉપયોગ મતદારો કરી રહ્યા છે. આજે લિલિયાના ઉમેદવાર ગોબરભાઇ જજવાડિયાનું ચૂંટણી દરમ્યાન હાર્ટ એટેકથી નિધન થતા લિલિયા વોર્ડ-૧રની ચૂંટણી મુલતવી રહી છે.